കുടുംബശ്രീയുടെ ഇന്നലെകളില്ലാതെ ഹ്രസ്വചിത്രം നാടിന് സമര്പ്പിച്ചു നാദാപുരം : കുടുംബശ്രീയുടെ എടച്ചേരി, തൂണേരി, ചെക്യാട്, പുറമേരി, വാണിമേല്, സി ഡി എസ് സംയുക്തമായി നിര്മ്മിച്ച ഷോര്ട്ട് ഫിലിം ഇന്നലെകളില്ലാതെ റിലീസ് ഇന്ന് നടന്നു . തൂണേരി ബ്ലോക്ക് പഞ്ചായത്ത് ഹാളില് ജില്ലാ പഞ്ചായത്ത് പ്രസിഡന്റ് ഷീജ ശശി ഉദ്ഘാടനം നിര്വഹിച്ചു. തൂണേരി ബ്ലോക്ക് പ്രസിഡന്റ് കെ പി വനജ അധ്യക്ഷയായി . കുടുംബശ്രീ മിഷന് കോഴിക്കോട് കോഡിനേറ്റര് പി സി കവിത ടീച്ചര് ഡി എം സി മുഖ്യാതിഥിയായി. തൂണേരി പഞ്ചായത്ത് പ്രസിഡന്റ് പി ഷാഹിന, എടച്ചേരി ഗ്രാമപഞ്ചായത്ത് പ്രസിഡന്റ് എന് പത്മിനി ടീച്ചര് , പുറമേരി ഗ്രാമപഞ്ചായത്ത് പ്രസിഡന്റ് അഡ്വ.ജ്യോതിലക്ഷ്മി, നാദാപുരം പഞ്ചായത്ത് പ്രസിഡന്റ് വി വി മുഹമ്മദലി, ചെക്യാട് ഗ്രാമപഞ്ചായത്ത് പ്രസിഡന്റ് നസീമ കൊട്ടാരത്തില്, വാണിമേല് ഗ്രാമപഞ്ചായത്ത് പ്രസിഡന്റ് സുരയ്യ ടീച്ചര്, വളയം ഗ്രാമപഞ്ചായത്ത് പ്രസിഡന്റ് . കെ. പി പ്രദീഷ്, തൂണേരി ബ്ലോക്ക് വൈസ് പ്രസിഡന്റ് ടി കെ അരവിന്ദാക്ഷന്, തൂണേരി ബ്ലോക്ക് വികസന കാര്യം സ്റ്റാന്്റിംഗ് കമ്മറ്റി ചെയര്പേഴ്സന് ഇന്ദിര, തൂണേരി ബ്ലോക്ക് ക്ഷേമകാര്യം സ്റ്റാന്്റിംഗ് കമ്മറ്റി ചെയര്മാന് രജീന്ദ്രന് കപ്പള്ളി, തൂണേരി ബ്ലോക്ക് ആരോഗ്യകാര്യ സ്റ്റാന്റിങ് കമ്മിറ്റി ചെയര്പേഴ്സണ് . ബിന്ദു.പി, തൂണേരി ഡിവിഷന് മെമ്ബര് ടി ജിമേഷ് മാസ്റ്റര്, എ ഡി എം സി കുടുംബശ്രീ മിഷന് കോഴിക്കോട് ഗിരീഷ് കുമാര് എന്നിവര് സംസാരിച്ചു. സ്ത്രീശാക്തീകരണം ലക്ഷ്യമിട്ട് കൊണ്ടുള്ള പരമ്ബരയിലെ ആദ്യചിത്രമാണ് ഇന്നലെകളിലാതെ. സ്ത്രീസ്വാതന്ത്ര്യവും ഉയര്ച്ചയും അവളുടെ ഇച്ഛാശക്തിയിലാണ് എന്നു പ്രഖ്യാപിക്കുന്ന ഈ ചിത്രത്തിനു പിന്നില് പ്രവര്ത്തിച്ചിരിക്കുന്നത് മലയാളസിനിമയിലെ പ്രഗത്ഭരാണ്. സാമൂഹികപ്രസക്തമായ വിഷയം അവതരിപ്പിച്ചിരിക്കുന്ന ഈ ചിത്രമൊരുക്കാന് മുന്നോട്ടുവന്നിരിക്കുന്നത് ഒരു കൂട്ടം സ്ത്രീകളാണ്. പ്രമുഖ എഴുത്തുകാരി ദുര്ഗ മനോജ് ആണ് ചിത്രത്തിന്റെ കഥയും തിരക്കഥയും സംഭാഷണവും രചിച്ചിരിക്കുന്നത്. പുരുഷന്റെ നിഴലല്ല സ്ത്രീ എന്ന പ്രഖ്യാപനം മാത്രമല്ല, വീടിന്റെ നാലു ചുമരുകള്ക്കുള്ളിലെ കാലങ്ങളായി അടിച്ചേല്പ്പിച്ചു വരുന്ന നിര്ബന്ധിത സുരക്ഷിതത്വബോധത്തിന് നിന്നും അതിരുകളില്ലാത്ത ആകാശത്തിന്റെ സ്വാതന്ത്ര്യത്തിലേക്ക് ആത്മവിശ്വാസത്തിന്റെ ചിറകിലേറി കുതിച്ചുയരുന്ന നവയുഗ വനിതയുടെ നേര്സാക്ഷ്യമാണ് ഈ ഹ്രസ്വചിത്രം. തൂണേരി സി.ഡി.എസ് ചെയര്പേഴ്സണ്മാരായ ബിന്ദു വി. എടാച്ചേരി, മഹിജ ജെ.കെ. ചെക്കിയാട്, നിഷ വാണിമല്, കമലം കെ.എം. തുണേരി, റീത കെ. പുറമേരി എന്നിവര് ചേര്ന്നാണ് ചിത്രം നിര്മ്മിച്ചിരിക്കുന്നത്. ബിനോയ് വയനാടാണ് സംവിധാനം. തൂണേരി ഗ്രാമപഞ്ചായത്ത് സി ഡി എസ് ചെയര് പേഴ്സണ് . കെ. എം. കമല സ്വാഗതവും, ചെക്യാട് പഞ്ചായത്ത് സി ഡി എസ് ചെയര്പേഴ്സണ് മഹിജ നന്ദിയും പറഞ്ഞു. Kudumbasrees short film Without Yesterday was submitted to Nadu